kardosdrur/scandi-wiki huggingface dataset:
Kirsten Holst

Kirsten Holst (født Kirsten Johanne Holst Høybye 18. marts 1936 i Lemvig – 22. september 2008 i Vejle) var en dansk forfatter.

Hun var datter af politimester Palle Høybye og musiklærer Anne-Margrethe Thomsen, gift med Knud Holst og mor til forfatteren Hanne-Vibeke Holst.

Blandt hendes mest afholdte bøger er Min ven Thomas, der gennem en årrække har været læst i folkeskolen.

Hun er begravet på Nørresundby Kirkegård.

Udvalgt bibliografi 
For en liste over bøger af Holst:
 1976 De unge, de rige og de smukke (, genoptrykt 1998 )
 1976 Safty og smuglerne
 1977 Døden rejser med
 1977 Safty og minktyvene
 1977 Ungerne og juvelrøverne
 1978 Baggårdsrødderne
 1978 Syv til alters
 1978 Ungerne og sommerhusbanden
 1979 Døden er en drøm
 1979 Safty og mafiaen
 1979 Ungerne til søs
 1981 De lange skygger
 1981 Også om mange år
 1982 Det tomme hus
 1982 Fabriks-hemmeligheden
 1983 Når det regner på præsten
 1983 Puslespil
 1984 Safty og edb-mysteriet
 1984 Se, døden på dig venter (, genoptrykt 1997 )
 1985 Damen i gråt ()
 1986 Ishulen
 1987 Min ven Thomas ()
 1988 Dødens dunkle veje ()
 1989 Det skal nok gå, Solomon
 1989 Sov dukke Lise
 1991 Som ringe i vandet
 1992 Mysteriet om det levende lig
 1994 Mord på Gran Canaria, 4.udg.1997
 1994 I al sin glans og herlighed
 1996 Rejsen til Betlehem ()
 1996 Var det kærlighed ()
 1998 Ludmilla og Klør Konge ()
 1998 Mord i Skagen ()
 1999 Var det mord? ()
 2001 Nikki og bankrøverne
 2002 Ludmilla på sporet ()
 2006 Sin brors vogter ()
 2007 Orkanen fra Hillerød ()

Referencer 

Børnebogsforfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Modtagere af BMF's børnebogspris
Modtagere af Kulturministeriets Børnebogspris
Jón Þór Birgisson

Jón Þór Birgisson, bedre kendt som Jónsi (født 23. april 1975), er en islandsk sanger og guitarist. 

Han er født blind på sit højre øje.

Han er blandt andet kendt for at være forsanger i bandet Sigur Rós. Dér spiller han også på en elektrisk guitar med en cellobue, som er et af hans "varemærker". Han bruger oftest sin stemme til at synge falsetter. Han synger normalt på islandsk eller "håblandsk", som er en form for volapyk han selv finder på. Han siger at man selv må bestemme hvad ordene betyder. Han har dog sunget en enkelt engelsksproget sang på pladen Með suð í eyrum við spilum endalaust. 

Jónsi er åben homoseksuel. Hans kæreste Alex Somers er en af bandets grafiske designere.

Eksterne henvisninger 
 

Sangere fra Island
Shy-Drager-syndrom

Shy-Drager-syndromet er en fremadskridende nervesygdom, hvor nerveceller i det centrale nervesystem langsomt nedbrydes. Årsagen er ukendt og sygdommen er ikke arvelig.  
Symptomerne debuterer i 35-75 års alderen ved muskelstivhed, rysten, koordinationsforstyrrelser samt blodtryksfald, der viser sig som svimmelhed, træthed og flimren for øjnene. Efterhånden kommer der impotens, vandladningsforstyrrelser og taleforstyrrelser. Til slut er der risiko for vejrtrækningsstop. I gennemsnit varer sygdommen 5-7 år. Der er ingen specifik behandling.

Syndromer

ru:Синдром Шая — Дрейджера
Faustino Asprilla

Faustino Asprilla (født 10. november 1969) er en tidligere professionel, colombiansk fodboldspiller. Asprilla spillede bl.a. for Parma F.C. i den italienske serie A og Newcastle United F.C. i Premier League.
Blandt newcastlefans huskes han bedst for sine tre scoringer i en champions leaguekamp på St James' Park mod det spanske storhold FC Barcelona, som Newcastle vandt med 3-2.

Fodboldspillere fra Colombia
Fodboldspillere fra Atlético Nacional
Fodboldspillere fra Parma FC
Fodboldspillere fra Newcastle United F.C.
Fodboldspillere fra Palmeiras
Fodboldspillere fra Fluminense
Fodboldspillere fra Estudiantes de La Plata
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Lausitzer Gebirge

Lausitzer Gebirge (tjekkisk: Lužické hory), er en bjergkæde i Sudeterne, på den sydøstlige grænse mellem Tyskland og Tjekkiet, øst for floden Elben, og en forlængelse af Erzgebirge, som ligger vest for Elben. Lausitzer Gebirge er selv en forlængelse af Sudeterne fra Böhmen og Mähren, som er forbundet med Karpaterne. Det tilstødende område i sydøst Tyskland hedder Lausitz.

Den højeste top er Luž (Lausche) på 793 m. Andre bjergtoppe er Pěnkavčí vrch (Finkenkoppe) 792 m, Jedlová (Tannenberg) 774 m, Klíč (Kleis) 760 m, Hvozd (Hochwald) 750 m og Studenec (Kaltenberg) 736 m.

Se også 
 Lausitzer Bergland

Eksterne henvisninger 

 Billeder fra Lausitzer Gebirge

Bjerge og bakker i Tjekkiet
Bjerge i Tyskland
Sudeterne
Biela

Biela er en flod i den tyske delstat Sachsen og i Tjekkiet. Den er en af Elbens bifloder fra venstre med en længde på 49 km. Den løber gennem Nationalpark Sächsische Schweiz og det nærliggende område Nationalpark Bøhmisk Schweiz. Den  har sit udspring i Erzgebirge i Tjekkiet, nordvest for Děčín, og efter nogle kilometer løber den over grænsen til Sachsen i Tyskland. Biela munder ud i Elben ved Ústí nad Labem.

Floder i Sachsen
Floder i Tjekkiet
Christensen

Christensen er et af Danmarks mest populære efternavne og betyder "søn af Christen". Hvis man medregner formerne Christiansen, Kristensen og Kristiansen bærer over 215.000 danskere navnet ifølge Danmarks Statistik.

Kendte personer med navnet 
 Anders Bondo Christensen, dansk lærer og fagforeningsformand
 Anita Christensen, dansk bokser
 B.S. Christiansen, dansk elitesoldat, teambuilder og forfatter
 Bent Christensen, dansk filminstruktør
 Bent Christensen Arensøe, dansk fodboldspiller og -træner
 Bernhard Christensen, dansk komponist, organist og musikpædagog
 Bjørn Kristensen, dansk fodboldspiller
 Carina Christensen, dansk politiker og minister
 Casper Christensen, dansk komiker
 Christian Christensen, dansk bokser
 Emil Hass Christensen, dansk skuespiller og instruktør
 Evald Tang Kristensen, dansk folkemindesamler
 Godtfred Kirk Christiansen, dansk virksomhedsleder
 Hans Kristensen, dansk filminstruktør
 Hayden Christensen, canadisk skuespiller
 Helena Christensen, dansk model
 Henning Kristiansen, dansk filmfotograf
 Henrik Dam Kristensen, dansk politiker og minister
 Ib Christensen, dansk politiker og partileder
 Inger Christensen, dansk forfatter
 Ingrid Kristiansen, norsk løber
 Isabell Kristensen, dansk modeskaber
 Jan Kristiansen, dansk fodboldspiller
 I.C. Christensen, dansk statsminister
 Jesper Christensen, dansk skuespiller
 Jesper Christiansen, dansk fodboldspiller
 Knud Kristensen, dansk statsminister
 Lars Christiansen, dansk håndboldspiller
 Lars Saabye Christensen, norsk forfatter
 Martha Christensen, dansk forfatter
 Michael Christiansen, dansk jurist og teaterchef
 Morten Stig Christensen, dansk håndboldforbundsdirektør, tidligere håndboldspiller og tv-chef
 Ole Kirk Christiansen, dansk grundlægger af LEGO
 Pernille Fischer Christensen, dansk filminstruktør
 Preben Kristensen, dansk skuespiller
 Reimer Bo Christensen, dansk journalist
 Rune Kristensen, dansk konservativ politiker.
 Thorkil Kristensen, dansk nationaløkonom og minster
 Tim Christensen, dansk musiker og komponist
 Tom Kristensen, dansk forfatter
 Tom Kristensen, dansk racerkører

Noter 

Efternavne
Søren Gudmann

Søren Gudmann (født 26. november 1961) er bjergbestiger og civilingeniør.

Som den første dansker gennemførte Søren Gudmann i 2005 bedriften at bestige de højeste bjerge på samtlige syv kontinenter (Seven Summits). Han gennemførte de syv bestigninger inden for et tidsrum på blot 193 dage, hvilket kun er gjort hurtigere af amerikaneren Vernon Tejas, der gennemførte de samme syv bestigninger i henhold til den originale Bass-liste på 187 dage. 

Den 14. maj 2006 stod Søren Gudmann på toppen af Puncak Jaya på New Guinea (Indonesien), hvorefter han også havde gennemført de syv bestigninger i henhold til Messner-listen. Forskellen på de to lister er, at mens den originale Bass-liste er baseret på det australske bjerg Kosciuszko (2.229 m) som det højeste på det australske kontinent, inddrager Messner-listen bjerget Puncak Jaya (el. Carstensz Pyramid) på den indonesiske del af New Guinea ud fra den betragtning at New Guinea ligger på den australske kontinentalplade, og dermed geologisk er en del af det australske kontinent.
Søren Gudmann blev i 2007 optaget som medlem nr. 403 i De Berejstes Klub, hvor han også har været næstformand.

Eksterne links 
Søren Gudmanns officielle website: https://www.seven-summits.dk/

Bjergbestigere fra Danmark
Richard Bass

Richard 'Dick' Bass (fulde navn Richard Daniel Bass) (født 21. december 1929 i USA, død 26. juli 2015) var en amerikansk bjergbestiger og ejer af ski- og bjergbestigningsresortet Snowbird i Utah, USA.

Dick Bass definerede efter sin bestigning af Mount Everest i 1985 den efterfølgende så attråværdige bedrift at bestige de højeste bjergtoppe på alle syv kontinenter, en bedrift, som han betegnede Seven Summits, og han er – så vidt vides – den første som gennemførte bedriften.

De syv bjergtoppe som Dick Bass besteg inden for 2 år og 100 dage er:
 Aconcagua (Sydamerika) 6.962 m – besteget 21. januar 1983
 Denali (Mount McKinley) (Nordamerika) 6.194 m – besteget 6. juli 1983
 Kilimanjaro (Afrika) 5.885 m – besteget 1. september 1983
 Elbrus (Europa) 5.642 m – besteget 13. september 1983
 Vinson (Antarktis) 4.892 m – besteget 30. november 1983
 Kosciuszko (Australien) 2.228 m – besteget december 1983
 Mount Everest (Asien) 8.848 m – besteget 30. april 1985
 
Dick Bass definerede det australske bjerg Kosciuszko (2.229 m) som det højeste på det australske kontinent, og derfor betegnes de syv toppe som Dick Bass besteg for Bass-listen. Senere mente bl.a. Reinhold Messner, at eftersom New Guinea ligger på den australske kontinentalplade burde det være det højere Puncak Jaya (el. Carstensz Pyramid) på 4.884 m, der ligger på den indonesiske del af New Guinea, som reelt burde være en del af Seven Summits. Denne liste betegnes Messner-listen.

Referencer

Eksterne henvisninger 
 Dick Bass – beskrivelse af Dick Bass, hans drømme og visioner fra den officielle website for mountain-resortet Snowbird i Utah 
 Dick Bass' bjergbestigningsstatistik fra 7summits.com 

Bjergbestigere fra USA
Personer fra Tulsa
Firebanden

Firebanden (forenklet kinesisk: 四人帮, pinyin: Sì rén bāng) var en gruppe ledere i Kinas kommunistiske parti, der blev arresteret og fjernet fra deres stillinger i 1976 kort tid efter Mao Zedongs død. De blev anklaget og dømt for ting, der var sket under Kulturrevolutionen.

Lederen af gruppen var Maos enke Jiang Qing og den bestod yderligere af Zhang Chunqiao, Yao Wenyuan og Wang Hongwen.

Det sidstlevende medlem af firebanden Yao Wenyuan døde den 23. december 2005.

Brug af termen i andre sammenhænge 
Undertiden benyttes betegnelsen firebande om indflydelsesrige grupperinger i andre sammenhænge. I Danmark har den været brugt om de fire socialdemokrater Lykketoft, Nyrup, Auken og Bjerregaard.

Kilder 

Personer i Kinas historie
Reinhold Messner

Reinhold Andreas Messner (født 17. september 1944 i Sydtyrol) er en italiensk bjergbestiger og eventyrer, der tilhører gruppen af de allerstørste bjergbestigere.

Messner er født midt i et bjergområde, Brixen-Bressanone, voksede op i Dolomitterne og han begyndte at klatre allerede som 4-årig. 

Messner var den første der besteg Mount Everest solo og uden ilt og han var også den første der besteg alle otte-tusinder, det vil sige alle 14 bjerge på over 8.000 meter.

Eksterne henvisninger 

 Reinhold Messner – hans eget officielle website (på tysk)

Personer fra Italien
Bjergbestigere
Klatrere, der har besteget Mount Everest
Landkreis Ostvorpommern

Landkreis Ostvorpommern var en landkreis i den tyske delstat Mecklenburg-Vorpommern, der eksisterede fra 1994 til 2011.

Området lå syd for Østersøen og byen Greifswald, øst for Landkreis Demmin og Landkreis Nordvorpommern samt nord for landkreisene Uecker-Randow og Mecklenburg-Strelitz. I øst dannede Stettiner Haff grænsen til Polen. Kun på øen Usedom var der landegrænse til Polen. Landkreisens administrationsby var Anklam; vigtigste flod var Peene.

Under landkreisreformen i 2011 blev landkreisen lagt sammen med Landkreis Uecker-Randow, byen Greifswald og en del af Landkreis Demmin til den nye Landkreis Vorpommern-Greifswald.

Byer og kommuner 
(Indbyggertal pr. 31. december 2006) – (Kilde: Statistisches Landesamt MV)

Amtsfreie kommuner
Anklam, by (14.092)
Heringsdorf (9.426)

Amter med amtstilhørende kommuner/byer

administrationsby er markeret med *

Nedlagte kreise i Mecklenburg-Vorpommern
Wien Veterinærmedicinske Universitet

Wien Veterinærmedicinske Universitet (tysk: Veterinärmedizinische Universität Wien) er et universitet for veterinærmedicin i den østrigske hovedstad Wien grundlagt i 1765.

Historie 
Universitetet blev oprettet i 1765 som det første af sin slags i den tysktalende verden af Maria Theresia som Lehrschule zur Heilung der Viehkrankheiten (Læreanstalt for helbredelse af Kvægsygdomme). I 1795 blev den anført som Militair-Thierarzneyschule (Militær-Dyrlægeskole).

Efter i 38 år at have været underlagt Wien Universitet, kom skolen igen under krigsministeriet i perioden 1850 til 1920 som Militär-Tierarzneiinstitut (Militær-dyrlægeinstitut). Mellem 1897 og 1905 gik det under navnet K.u.k. Militär-Tierarzneiinstitut und Tierärztliche Hochschule. I 1905 blev et militærveterinært akademi grundlagt i Wien.

Retten til at benytte doktorgraden (Dr. medicinae veterinariae) blev i 1908 anerkendt.

Organisation 
I dag har universitetet 7 departementer og 2 forskningsinstitutter.

Eksterne henvisninger 
Officiel hjemmeside 

Veterinærmedicinske Universitet
Culotte

En culotte er halestykket af en okse, lam eller kvie. Kødet er meget fint og magert og bliver hurtigt tørt, hvis det steges forkert. En (kalve)culotte bliver bedst stegt langsomt ved svag varme eller intervalstegt i en halv time med 240 grader og en halv times hvil.

Culotte betyder på fransk knæ- eller underbukser og har givet navn til udskæringen fra nederste del af ryggen. 
På franske menukort kaldes halestykket typisk .

Eksterne henvisninger 

Kødudskæringer
Kødretter
Litauiske euromønter

Litauen er et EU-land, der tiltrådte Eurozonen ved at indføre euroen den 1. januar 2015.

Dermed blev Litauen det sidste af de tre baltiske lande, der indførte euroen, efter at Estland (2011) og Letland (2014). Inden da, var den litauiske valuta, litas, bundet til euroen på 3,4528 litas for 1 euro.

For at se de fælles sider af euromønterne se artiklen om euromønter.

Kursen for ombytningen af litas
1 euro = 3,45280 LTL

Den nationale side

Kilder

Eksterne henvisninger

Litauens bank.
Beskrivelse af de litauiske euromønter. 

Euromønter efter land
Wien Universitet for Musik og Scenekunst

Wien Universitet for Musik og Scenekunst (tysk: Universität für Musik und bildende Kunst Wien) er et østrigsk universitet beliggende i hovedstaden Wien og er med over 3000 studerende Østrigs største musikuniversitet.

Historie 
Allerede i 1808 blev oprettelsen af et musikkonservatorium efter det parisiske forbillede, Conservatoire de Paris, diskuteret. Det i 1812 grundlagte Musikvennernes Forening gjorde dette projekt til deres hovedopgave, så der allerede i 1819 med engagement fra violinprofessoren Joseph Böhm kunne lægges grundstenene til en sådan institution. I løbet af det 19. århundrede blev skolen udbygget kraftigt, således at der allerede i 1890'erne var 1000 studerende.

I 1909 blev den indtil da private institution lemmet ind under kejseren og fik navnet k.k. Akademie für Musik und darstellende Kunst som statslig uddannelsesinstitution. Med dette tiltag kom også en ny bygning: I 1912 blev en prøvescene opført, som nu kendes under navnet Akademietheater.

En udvidelse kom i 1928 med et akademi for skuespillere (Max-Reinhardt-Seminar) og et musikpædagogisk seminar. Mellem 1939 og 1945 blev jødiske lærere og studerende udelukket og efter anden verdenskrig fik skolen rang som kunstakademi. Først i 1970 blev den anført som højere læreanstalt og endelig i 1998 universitet.

I 1952 etablerede Walter Kolm-Veltée særafdeling for filmudvikling. I 1960 kom en filmklasse også til. I 1963 blev de begge udlemmet til det nyoprettede "Afdeling Film og Fjernsyn". Herefter fulgte flere andre lignende uddannelsesretninger og siden 1998 har afdelingen været Filmakademi Wien.

Universitet for Musik og Scenekunst
Hockey Hall of Fame

Hockey Hall of Fame, HHOF, er et museum opbygget omkring berømte personer som har været betydningsfulde for ishockeyens udvikling i almindelighed og nordamerikansk ishockey i særdeleshed. Man optager både tidligere spillere samt ledere og personer der på anden vis har været med til at fremme sporten.

Hockey Hall of Fame er beliggende i Toronto, Ontario, Canada. HHOF blev etableret i 1943 men fik først sin egen bygning i 1961 da en Hall of Fame åbnedes ved Canadian National Exhibition (CNE). I 1993 indviedes en ny bygning på hjørnet af Yonge Street og Front Street i Toronto.

For spillere gælder det at de skal have afsluttet deres aktive karriere mindst tre år før de kan komme i betragtning til at blive optaget. Dog har man 10 gange optaget en spiller uden den ellers obligatoriske ventetid på tre år, senest da Wayne Gretzky blev optaget i 1999. Efter Gretzky blev optaget besluttede man at man fremover ikke ville dispensere fra reglen om tre års ventetid. Hvert år kan der maksimalt optages 4 spillere, 2 ledere og 1 dommer.

Eksterne links 

 The Hockey Hall of Fame

NHL
Sport i Toronto
Etableret i 1943
Jean-Charles Sénac

Jean-Charles Sénac (født 23. maj 1985) er en fransk tidligere professionel cykelrytter, som cyklede for det professionelle cykelhold Ag2r-La Mondiale.

Eksterne henvisninger 

 

Mandlige cykelryttere fra Frankrig
Mikaël Cherel

Mikaël Cherel (født 17. marts 1986) er en fransk professionel cykelrytter, som cykler for det professionelle cykelhold .

Eksterne henvisninger  

Mandlige cykelryttere fra Frankrig
Juan José Oroz

Juan José Oroz Ugalde (født 11. juli 1980) er en tidligere spansk professionel landevejsrytter.

Tour de France 
 2008 – nr. 103 sammenlagt

Eksterne henvisninger 

 

Mandlige cykelryttere fra Spanien
WorldWideWeb

WorldWideWeb er navnet på verdens første internetbrowser. Den blev udviklet af Tim Berners-Lee og lanceret i slutningen af 1989. Browserens navn blev senere ændret til Nexus, for at den ikke skulle forveksles med informationsuniverset World Wide Web (skrevet med mellemrum).

Oprindeligt var browseren kun udviklet til at tilvejebringe information som ren tekst , senere kunne browseren også præsentere billeder.,

Referencer 

 

World Wide Web
Raúl Alarcón

Raúl Alarcón García (født 25. marts 1986) er en spansk tidligere professionel cykelrytter, som cyklede for det professionelle cykelhold Saunier Duval-Scott fra 2007 til 2008.

Eksterne henvisninger 
 

Mandlige cykelryttere fra Spanien
Andernach

Andernach er en by i Tyskland i delstaten Rheinland-Pfalz med cirka 30.000 indbyggere.

Andernach blev etableret som en militærpost (Antunnacum) af Augustus ca. 12 f.Kr., og byen fejrede sit 2000 års jubilæum i 1988. Andernach ligger ved floden Rhinen, 19 km nordvest for Koblenz, på jernbanelinjen fra Mainz til Köln.

Attraktioner 

 Byens hovedkirke Mariendom (Maria Himmelfahrt)
 Stadtburg;
 Burg Namedy;
 Rheintor;
 Runder Turm;
 Alter Krahn;
 Christuskirche
 Gamle rådhus
 Gejser Namedy

Berømte bysbørn 
Den amerikanske forfatter Charles Bukowski kom fra Andernach.

Venskabsbyer 
  Ekeren i Belgien
  Stockerau i Østrig.
  Dimona i Israel
  Saint Amand les Eaux i Frankrig.
  Farnham i Storbritannien.
  Zella-Mehlis i Tyskland (DDR).

Henvisninger 

Byer i Rheinland-Pfalz
Denis Flahaut

Denis Flahaut (født 28. november 1978) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Tom Leezer

Tom Leezer (født 26. december 1985) er en hollandsk tidligere professionel cykelrytter.

Eksterne henvisninger 

Mandlige cykelryttere fra Nederlandene
Usedom

Usedom () er en ø i Østersøen på grænsen mellem Tyskland og Polen. Den ligger nord for Stettiner Haff, som er floden Oders udløb i Pommern. Det meste af øen hører til Tyskland og landkreis Ostvorpommern i delstaten Mecklenburg-Vorpommern, bortset fra den østlige del og byen Świnoujście (tysk Swinemünde) som har været en del af Pomorze Zachodnie vojvodskab (Vestpommern) siden 1945. Øen har et areal på 445 km², hvor 373 km² er tysk og 72 km² er polsk. Indbyggertallet på øen er 76.500, 31.500 i den tyske del og 45.000 i den polske.

Historie 
Omkring 400-tallet var øen beboet af slaviske folk. Fra 1000-tallet blev området kaldtv Vorpommern og var en del af Polen. I 1128 accepterede hertug af Pommern, Wartislaw 1. kristendom fra Otto af Bamberg. I 1155 blev der oprettet et kloster i Grobe, som i 1309 blev flyttet til landsbyen Pudagla. I mellemtiden blev der oprettet et andet kloster i Crummin og snart var næsten hele øen abbedens  ejendom. Efter reformationen kom øen ind under hertugen af Pommern. Under trediveårskrigen, den 26. juni 1630, gik den svenske hær med kong Gustav 2. Adolf i land ved Peenemünde. Usedom blev annekteret af Sverige efter krigen og var svensk frem til 1720 da den blev solgt for 2 millioner daler til den preussiske konge Frederik Vilhelm 1.. I 1740 udviklede Frederik den Store havnebyen Swinemünde. Den lille landsby Peenemünde kom i søgelyset under anden verdenskrig da Luftwaffe testede missiler og raketer her, blandt andre V-1 og V-2. Tyskerne benyttede tusindvis af slavearbejdere som var krigsfanger i koncentrationslejren på Usedom under krigen. 

I 1945 blev den østlige del af øen sammen med byen og havnen Świnoujście overladt til Polen efter Potsdam-konferencen. Området var så befolket med  polakker som var forflyttet fra området vest for floden Vestre Bug af Sovjetunionen.

Geografi 

Øen er skilt fra naboøen Wollin af Świna-sundet (eller floden) (tysk Swine), som er hovedløbet mellem Stettiner Haff og Pommernbugten, en del af Østersøen. Sundet mellem øen og fastlandet bliver kaldt Peenestrom og er en forlængelse af Peene, som munder ud i den vestlige del af Stettiner Haff. 

Den største by på øen er Świnoujście (Swinemünde), som har flere indbyggere end resten af øen. En anden by, som har givet navn til øen, hedder Usedom. Den største by i den tyske del hedder Heringsdorf (tidligere Dreikaiserbäder). Der er mange turiststeder på nordkysten, blandt andre Ahlbeck, Heringsdorf,  Bansin,  Świnoujście og Zinnowitz.

Eksterne henvisninger 

Øer i Østersøen
Øer i Tyskland
Øer i Polen
Øer som er delt mellem to lande
Paul Martens

Paul Martens (født 26. oktober 1983) er en tidligere tysk professionel cykelrytter.

Eksterne henvisninger  

Mandlige cykelryttere fra Tyskland
Francis De Greef

Francis De Greef (født 2. februar 1985) er en belgisk tidligere professionel cykelrytter.

Eksterne henvisninger 

 

Mandlige cykelryttere fra Belgien